p  ltsaa,  alt  hvad  I  ville,  at  Men- 
2i]iPÅl  neskene  skulle  gøre  mod  Eder, 
det  skulle  I  ogsaa  gøre  mod  dem;  thi 
dette  er  Loven  og  Profeterne". 

En  ny  Fortolkning 

af  Apostel    Stephen    L.    Richards. 


Jeg  vilde  gerne  give  en  ny  Fortolkning  af  Kristi  Evan- 
gelium. Jeg  bruger  Ordet  »ny«  Fortolkning  i  Stedet  for 
»sand«  af  diplomatiske  Grunde.  »Ny«  forudsætter  »gam- 
mel«, og  da  de  fleste  Mennesker  foretrækker  at  være  mo- 
derne fremfor  gammeldags,  er  det  i  Almindelighed  ikke 
nogen  alvorlig  Brøde  at  regne  et  Menneske  for  gammel- 
dags. Derimod  forudsætter  »sand«  det  »falske«,  og  enhver 
føler  sig  krænket  over,  at  man  drager  Sandheden  af  hans 
Ideer  i  Tvivl.  Jeg  gør  ærligt  denne  Indrømmelse,  fordi  jeg 
ikke  nærer  noget  Ønske  om  at  diskutere  denne  Sag.  Jeg 
ønsker  blot  at  forklare. 

Den  første  Omtale  af  denne  nye  Fortolkning  af  Læren 
er  Intelligensens  dominerende  Stilling  og  Indflydelse.  Jeg 
tror,  at  det  er  rigtigt,  naar  jeg  paastaar,  at  der  ikke  i  hele 
den  kristne  Litteratur  før  vor  Kirkes  Organisation  eksiste- 
rede en  saadan  Opfattelse  af  Oprindelsen,  Funktionen  og 
Placeringen  af  Intelligensen  i  Universet,  som  vore  hellige 
Skrifter  giver  Udtryk  for. 

Da  Intelligensen  er  evig  med  Gud  og  er  selve  Guds  Her- 
lighed, er  det  logisk  at  antage,  at  den  er  Menneskets  vig- 
tigste og  fornemste  Klædning.  I  Sandhed  er  det  Mennesket, 
for  det  er  den  Del  af  hans  Bestanddel,  der  holder  ud,  som 
er  evig.  Dette  vidende,  fattende,  oplysende  Princip  om  Li- 
vet ligger  ved  selve  Roden  af  alle  vore  Kræfter  og  Mulig- 
heder. Uden  det  vilde  der  ikke  være  nogen  Dyd  eller  Synd. 
Det  alene  giver  Mennesket  dets  Handlefrihed,  Kraften  til 
at  vælge,  at  ville  og  at  handle,  vel  vidende  Virkningerne  af 
dets  Afgørelser  og  Handlinger.  Det  forklarer  Tilstedevæ- 
relsen af  godt  og  ondt  i  Verden  og  retfærdiggør  deres  Eksi- 
stens -  et  filosofisk  Problem,  der  har  forbløffet  alle  Ti- 
ders Lærde. 

Denne  Opfattelse  af  Intelligens  retfa^rdiggør  den  evige 
Søgen  efter  Kundskab,  og  den  gør  mere  end  det.  Den  for- 
klarer Nødvendigheden  af  Tilegnelsen  af  Kundskab,  for 
den  gør  Kundskab  til  en  væsentlig  Forudsætning  for  Frem- 
gang, hvad  der  i  sidste  Instans  betyder  Frelse.  Den  place- 
rer en  frygtelig  Straf  paa  Uvidenheden.  Den  fremsætter  en 
ny  og  meget  bestemt  evangelisk  Lærdom,  at  det  er  umuligt 
for  et  Menneske  at  blive  frelst  i  Uvidenhed«.  (Pagtens  Bog 
131  :6). 

Verden  i  Almindelighed  og  den  moderne  Verden  i  Sær- 
deleshed med  dens  Videnskab,  Lærdom  og  Teknik  har  væ- 


280 

ret  tilbøjelig  til  at  ringeagte  Religionen  og  Kirken  fé?  en 
paastaaet  Uvillighed  mod  og  Forhaling  al'  intellektuelt  Vir- 
ke og  Tilegnelse  af  Kundskab.  Hvor  megen  Sandhed  cL -r 
end  har  været  i  en  saadan  Sigtelse  i  fordums  Tid,  vil  jeg 
nu  fremsætte  en  Fortolkning  af  Evangeliet,  der  er  en  fuld- 
stændig Gendrivelse  af  disse  nedsættende  Paastande  03 
Slutninger,  som  Verden  har  lært  i  Tidernes  Løb.  Kristi 
Evangelium  sætter  en  Ære  i  Stræben  efter  Kundskab  og 
Udvikling  af  Intelligensen,  som  i  deres  Appel  og  Løfte 
langt  overgaar  alt,  hvad  den  studerende  og  Filosoffen  no- 
gensinde har  udviklet. 

Evangeliet  lærer  os,  at  Intelligens  i  det  store  og  hele  er 
nedarvet  —  at  den  kom  som  en  Begavelse  til  Racen,  men 
at  denne  Begavelses  Effektivitet  i  mange  Tilfælde  er  blevet 
formindsket  ved  Racens  Fornedrelse  og  Fordærvelse.  Det 
er  dog  opmuntrende  at  vide,  at  intet  Menneske  nogensinde 
har  mistet  denne  vitale  og  uhyre  vigtige  Egenskab  helt. 
Hvert  Menneske  er  i  Besiddelse  af  tilstrækkelig  Intelligens 
til  at  tilegne  sig  Kundskab  og  Sandhed,  hvis  han  selv  øn- 
sker det. 

Eftersom  Intelligens  er  en  guddommelig  Kraft,  vil  den 
kun  fungere  rigtigt,  naar  den  anerkendes  som  guddomme- 
lig. I  den  Erkendelse  er  Troen  uomgængelig  nødvendig, 
Tro  og  Kundskab  skaber  Vidnedsbyrdet  og  giver  den  Over- 
bevisning, som  forkortet  findes  i  Erklæringen  »at  kende 
dig  er  det  evige  Liv«.  Derfor  spørger  jeg,  hvor  findes  den 
Filosofi  eller  Aandsretning,  der  i  højere  Grad  agter  og  til- 
skriver Menneskets  Intelligens  og  Sjæl  ædlere  Egenskaber 
end  denne  ophøjede  Opfattelse,  der  er  fremsat  i  den  nye 
Fortolkning  af  Kristi  Evangelium? 

Jeg  fremsætter  som  den  næste  betydningsfulde  Fase  af 
denne  nye  Fortolkning  en  i  sig  selv  enestaaende  og  ejen- 
dommelig Opfattelse  af  Guds  Slægtsforhold.  Gud,  den  stør- 
ste Intelligens,  er  Skaberen  og  den  virkelige  Fader  til  sine 
Børn,  de  mindre,  men  i  lige  Grad  guddommelige  Intelligen- 
ser, som  udgør  hans  Familie  og  befolker  hans  Rige.  Som 
en  kærlig  Fader  ønsker  han  sit  Afkom  evig  Trivsel,  Glæde 
og  Lykke.  I  ny  Aabenbaring  er  hans  Hensigt  og  Formaal 
klarlagt  som  aldrig  nogensinde  før  i  Skriften.  Det  er  Guds 
Herlighed  at  »tilvejebringe  Udødelighed  og  evigt  Liv  for 
Mennesket«.  (Den  kostelige  Perle,  Moses  1  :  39).  Og  »Men- 
neskene er  til,  for  at  de  kunde  nye  Glæde«.  (Mormons  Bog, 
II  Nephi  2  :25).  Det  er  de  ophøjede  Erklæringer,  som  de 
er  aabenbaret  i  de  sidste  Dage,  der  for  evigt  banlyser  al 
Tvivl  og  usikker  Spekulation  med  Hensyn  til  Menneskets 
Plads  og  Formaal  i  Universet. 

Hvori  bestaar  Menneskets  Glæde?  Der  er  to  Ting:   først 

evig  Fremgang  i  Intelligens  ,  Kundskab  og  Magt,  som  fører 
til  Fuldkommenhed,  ja  som  Kristus  er  fuldkommen;  og 
dernæst  Samkvem  med  Gud  i  hans  Nærværelse  og  i  hans 
Søns  Nærværelse. 

Denne  Fremsættelse  af  Formaalet  med  vort  Liv  —  sam- 
men med  de  tilføjede  Aabenbaringer  —  giver  os  en  ny 
Opfattelse  af  Himmelen. 

Evighedens  Riger  er  blevet  defineret.  Love,  som  styrer 
de  forskellige  Riger  er  blevet  fremsat  og  de  Krav,  der  stil- 
les for  at  komme  ind,  er  blevet  formulerede.  Der  er  for- 
skellige Steder  og  Tilstande  paa  den  anden  Side,  som  der 
er  her.  Det  højeste  og  mest  ønskværdige  er  vor  Faders 
celestiale  Rige. 

Som  Følge  af  Guds  Naade  findes  der  andre  mindre 
Riger,  hvortil  Menneskene  henvises  i  Forhold  til  det  Liv, 
hvert  enkelt  Menneske  har  levet.  Men  de  mindre  Riger 
overstraales  af  det  celestiale  som  Solen  i  sin  Klarhed  og 
Glans  overgaar  Maanen  og  Stjernerne. 

Menneskene  opnaar  disse  forskellige  Riger  i  Forhold  til 
deres  Arbejde  her  i  Livet.  Vi  kender  ikke  alle  de  Betingelser, 
der  stilles  for  at  komme  ind  i  de  mindre  Riger,  men  hvad 
der  er  nødvendigt  for  at  komme  ind  i  den  celestiale  Her- 
lighed er  blevet  bestemt  aabenbaret.  Kristi  Evangeliums 
Principper  og  Ordinancer  er  det  Riges  Love.  Tro,  Omven- 
delse, Daab,  Haandspaalæggelse  for  den  Helligaands  Gave, 
Ordination  til  Pnestedømmet  er  alle  va^sentlige  Krav. 
Hvorfor?  Fordi  Gud  har  udformet  dem,  og  fordi  de  ogsaa 
stemmer  med  dette  Riges  Aand,  Formaal  og  Herlighed. 

Af  denne  tydeligt  definerede  Opfattelse  af  Himmelen 
fremgaar  Kirkens  Mission,  som  er:  for  det  første  at  ud- 
brede Kundskab  om  det  celestiale  Rige  og  for  det  andet  at 
hjælpe  med  til  at  fuldkommengøre  Menneskets  Liv,  saa 
at  det  kan  komme  ind  i  dette  Rige. 

Som  afsluttende  Bemærkning  i  denne  nye  Fortolkning 
af  Evangeliet  vil  jeg  fremsætte  LaM-en  om  det  hellige  Præ- 
stedømme. Kundskab  om  Gud  og  hans  Rige  —  og  ligeledes 
Fornuften  -  forsikrer  os  om,  at  vi  ikke  kan  udføre  hans 
Arbejde  og  fuldføre  hans  Formaal  uden  Hjælp  af  hans 
Kraft.  Præstedømmet  er  hans  Fuldmagt  til  Menneskene. 
Det  har  Nøglerne  til  hans  Rige.  Porten  vil  ikke  blive  aab- 
net  uden  disse  Nøgler. 

Præstedømmet  er  nødvendigt  for  det  hinsidige  Rige  og 
er  en  væsentlig  Faktor  ved  Fuldkommengørelsen  af  Men- 
neskene paa  Jorden. 

Denne  Overdragelse  af  guddommelig  Magt  og  Myndig- 
hed til  Mennesket  er  en  Naadegave  til  den,  som  er  i  Be- 
siddelse deraf  og  en  uvurderlig  Velsignelse  for  andre.  Jeg 

vil  kalde  det  den  fuldkomne  Tjenesteplan,  fordi  den  sør- 
ger for  de  betydeligste  og  vigtigste  Ting,  der  kan  komme 
ind  i  Menneskets  Liv.  Den  fører  ham  ind  i  Kristi  Fold. 
Den  forener  det  i  en  evig  Ægteskabspagt.  Den  opretter  det 
varende  Baand,  hvori  dets  Børn  fødes.  Den  fører  ham  til 
eelestial  Herlighed,  hans  Livs  Velsignelse. 

Er  vi  sikker  paa,  at  denne  guddommelige  Magt  eksiste- 
rer paa  Jorden  i  Dag?  Det  er  vi.  Vi  har  uomtvistelige  Be- 
viser paa  dens  Oprindelse  og  Gyldighed.  Dens  Oprindelse 
er  ikke  tabt  i  Fortidens  mørke  Ælde.  Den  kom  til  os  i  en 
forholdsvis  mer  Fortid  —  indenfor  vore  Fædres  Hukom- 
melse og  Erindring.  Engle  beseglede  det  og  overleverede 
Nøglerne.  Vidnernes  utvetydige  Vidnesbyrd  er  nedskrevet 
og  tilgængeligt.  Og  denne  Magts  Ægthed  og  Uforfalskethed 
bekræftes,  ikke  blot  ved  anerkendte  og  ansete  Vidner,  men 
ved  hvad  der  er  ligesaa,  om  ikke  vigtigere,  selve  Magtens 
Virkekraft. 

Vor  Historie  er  fyldt  med  Tilfælde  og  Omstændigheder, 
der  angiver  denne  kostbare  Gaves  Livskraft  og  Styrke. 
Hundreder  af  Tusinder  af  ærlige  Mænd  og  Kvinder  har  en 
positiv  Overbevisning  om  Guds  Magts  Gengivelse  til  Jor- 
den og  Oprettelsen  af  hans  Kirke,  der  er  grundlagt  paa 
denne  Magt  og  Kraft. 

Det  er  da  i  Korthed  den  nye  Fortolkning  og  den  nye 
Gengivelse  af  det  rene  Jesu  Kristi  Evangelium.  Jeg  kalder 
det  nyt,  selv  om  det  kom  for  Hundrede  Aar  siden  og  selv 
om  Hundreder  af  Tusinder  har  annammet  det,  fordi  den 
overvejende  Del  af  Jordens  Befolkning  i  Dag  aldrig  har 
hørt  om  det  og  ikke  ved,  at  det  glade  Budskab  er  blevet 
genaabenbaret  i  den  sidste  Tidernes  Fyldes  Husholdning 
for  Menneskets  Ophøjelse  og  Herlighed. 


Den  danske  Missions  Historie. 


(Fortsat) 
Andreas  Ågren  og  L.  J.  Ipsen  ankom  som  Missionærer 
til  Bornholm  den  6.  Juni  1851.  Efter  at  de  havde  holdt 
nogle  faa  Møder,  vendte  de  begge  tilbage  til  København  og 
aflagde  en  ugunstig  Bapport  om  Udsigterne  for  Evangeliets 
Forkyndelse.  Deres  mislykkede  Forsøg  skyldtes  for  en  Del 
Broder  Ipsens  ukloge  Opførsel;  Broder  Ipsen  blev  udeluk- 
ket af  Kirken  den  20.  Juni  1851.  Broder  Ågren  vendte 
snart  efter  tilbage  til  Bornholm,  og  to  Søstre  Bentsen,  der 
var  født  paa  Øen  og  som  var  blevet  døbt  i  København,  rej- 
ste ogsaa  derover  for  at  bære  Vidnesbyrd  til  deres  Venner 
og  Slægtninge.  Evangeliet  bar  snart  Frugt,  og  den  10.  Juli 

1851  blev  fem  Personer  (de  første  Frugter  af  Evangeliets 
Forkyndelse  paa  Biornholm)  døbt  af  Broder  Ågren.  Næste 
Dag  døbte  han  endnu  to.  I  Slutningen  af  Maaneden  ankom 
Ældste  Hans  Peter  Jensen  som  Missionær  fra  København 
og  gav  de  syv,  som  var  blevet  døbt  Haandspaalæggelse  og 
døbte  ogsaa  flere  andre. 

I  April  1851  rejste  to  Brødre  Johannes  og  Lauritz  Lar- 
sen, som  havde  annammet  Evangeliet  i  København,  til  de- 
res Fødeby  Greis  i  det  sydlige  Jylland.  Johannes  var  blevet 
ordineret  til  Diakon.  Begge  Brødre  var  Skrædere  af  Pro- 
fession. Medens  de  arbejdede  som  saadanne  udviste  de  stor 
Iver  i  at  bære  Vidnesbyrd  om  det  gengivne  Evangeliums 
Sandhed,  hvor  der  gaves  dem  Lejlighed  dertil.  Ældste  Pe- 
ter O.  Hansen  og  Præst  William  O.  Andersen,  som  var  ble- 
vet kaldet  paa  en  speciel  Mission  til  Jylland  ved  August- 
Konferencen  i  København,  ankom  til  Fredericia  den  10. 
Juni  1851.  I  denne  By  fandtes  en  lille  Menighed  af  Bapti- 
ster, som  havde  lidt  nogen  Forfølgelse  paa  Grund  af  deres 
Religion.  Ved  deres  Ankomst  til  Fredericia  besøgte  de  to 
Brødre  ogsaa  Præst  Knud  H.  Bruun,  som  var  Tjener  paa 
et  Hotel.  Den  følgende  Søndag  (15.  Juni)  holdt  Brødrene 
deres  første  Møde  i  den  By  i  en  stor  Sal,  lejet  paa  et  Hotel. 
Senere  besøgte  de  Greis  og  andre  Steder  og  holdt  nogle 
faa  smaa  Møder.  Ældste  Hansen  døbte  Kirsten  Olesen  i 
Greis  den  29.  Juni  1851  og  Ebbe  Jessen  i  Fredericia  den  5. 
Juli  1851.  Disse  var  de  første  omvendte  til  »Mormonis- 
men« i  den  Del  af  Landet.  Efter  at  have  ordineret  Johan- 
nes Larsen  til  Præst  vendte  Ældste  Hansen  tilbage  til  Kø- 
benhavn, hvortil  han  kom  den  7.  Juli  1851.  Efter  hans 
Rejse  fortsatte  Pncst  William  O.  Andersen  sit  Arbejde  i 
Fredericia  og  Omegn  og  rejste  ogsaa  over  til  Fyn  og  blev 
saaledes  den  første  »Mormon«,  der  arbejdede  som  Missio- 
nær der.  Broder  Andersen  mødte  en  Del  Opposition  og 
Forfølgelse.  Et  Tilfælde  af  denne  Art  beskriver  han  i  føl- 
gende Ord: 

Jeg  bekendtgjorde  et  Møde  en  Søndag  i  Fredericia  og  fik 
Broder  Bruun  til  at  nedskrive  Adressen  paa  Mødestedet  paa 
smaa  Stykker  Papir,  som  jeg  uddelte  hos  Folk.  Søndag  Morgen 
kom,  og  jeg  kom  til  Stedet  med  min  Bibel,  men  jeg  blev  næsten 
øjeblikkeligt  stillet  overfor  en  Mand,  som  forbød  mig  at  holde 
det  averterede  Møde,  idet  ban  sagde,  at  han  ejede  Ejendommen, 
og  at  den  Mand,  der  havde  givet  mig  Tilladelse  til  at  prædike  i 
Huset  kun  var  Lejer.  Jeg  fortalte  de  Mennesker,  som  var  kom- 
met til  Stede,  hvad  der  var  sket,  og  da  de  var  uvillige  til  at 
gaa,  fulgte  de  med  mig  til  Broder  Ebbe  Jensens  Hjem,  som 
hurtigt  blev  omringet  af  Mængden.  Da  jeg  blev  opfordret  til  at 
tale  til  dem,  vilde  jeg  gøre  det,  men  en  Politibetjent  kom  hen 
til  mig  og  sagde,  at  han  var  ude  af  Stand  til  at  beskytte  mig 
mod  Folket,  som  var  tilbøelig  til  at  lade  mig  lide  personlig 
Overlast.   Tilskyndet   af  den   foreliggende    Situation   kastede  jeg 

nogle  faa  Traktater  ud  over  Mængden  for  at  aflede  deres  Op- 
mærksomhed,  og  medens  de  prøvede  paa  at  samle  Traktaterne 
op,  benyttede  jeg  mig  af  Lejligheden  til  at  slippe  væk  gennem 
en  Dør  i  Bagenden  af  Bygningen,  og  ved  en  venlig  Smeds 
Hjælp  skjulte  jeg  mig  ovenpaa  et  stort  Klædeskab.  Her  blev 
jeg,  medens  de  rasende  Mennesker  søgte  efter  mig;  de  truede 
endog  med  at  rive  Bygningen  ned,  hvis  Ejeren  ikke  røbede  mit 
Skjulested.  Omsider  drog  de  bort  ,og  det  gjorde  jeg  ogsaa,  efter 
at  den  venlige  Smed  havde  givet  mig  Middagsmad.  Efter  mine 
Venners  Baad  rejste  jeg  næste  Dag  fra  Fredericia  til  Køben- 
havn, hvor  jeg  overværede  Konferencen  i  August. 

Søndag  den  22.  Juni  1851  besluttede  Ældste  Hans  Peter 
Jensen  og  hans  Brødre  i  Præstedømmet  i  Aalborg,  at  de 
vilde  udføre  Daabsordinancen  paa  et  Sted  ved  Limfjorden. 
En  stor  Skare  Mennesker  af  begge  Køn  og  i  alle  Aldre 
samledes  paa  det  dertil  udvalgte  Sted  for  at  overvære  no- 
get, som  for  Alvor  vilde  vække  deres  Nysgerrighed.  Før 
selve  Daabshandlingen  talte  Ældsterne  Christian  J.  Larsen 
og  Hans  Peter  Jensen  til  de  tilstedeværende  og  raadede 
dem  til  at  gaa  bort  fra  deres  Kirke.  Ved  denne  Udtalelse 
blev  de  rasende  og  greb  nogle  af  Brødrene,  som  de  førte 
hen  til  en  af  Byens  Præster.  De  blev  fulgt  derhen  af  Ska- 
ren, som  dernæst  drog  til  det  Sted,  hvor  de  Hellige  holdt 
deres  Møder  og  begyndte  at  øve  Hærværk  mod  Ejendom- 
men; alle  Vinduer  blev  slaaet  ind,  Dørene  revet  ned,  og 
de  Medlemmer,  der  var  indenfor  Bækkevidde,  blev  over- 
faldet. For  en  Stund  saa  det  ud,  som  om  flere  af  de  Hel- 
lige vilde  miste  Livet;  men  besynderligt  nok  blev  ingen 
af  dem  alvorligt  tilredt,  selv  om  den  rasende  Mivngde  syn- 
tes i  Stand  til  at  begaa  enhver  Forbrydelse.  Søster  Mathil- 
de Petersen,  som  var  Rekonvalescent  efter  en  langvarig 
Sygdom,  og  som  beboede  et  Værelse,  der  stødte  op  til 
Mødesalen,  blev  tvunget  til  at  forlade  Huset.  Om  Aftenen 
blev  Soldaterne  i  Byen  beordret  ud  for  at  kvæle  Færoen; 
men  lige  før  de  kom  til  Stede,  brød  en  frygtelig  Storm  løs, 
fulgt  af  Torden  og  Lyn,  hvis  Lige  næppe  var  set  i  Aalborg 
før,  og  Urostifterne,  der  blev  vaade  til  Skindet,  skyndte  sig 
hjem. 

De  seks  følgende  Aftener  fortsatte  Urostifterne  deres 
Værk,  og  da  de  ikke  var  tilfredse  med  at  have  ødelagt  de 
Helliges  Mødesal,  gjorde  de  formelig  Jagt  paa  alle  Kirkens 
Medlemmer,  de  kunde  opspore  i  Byen  og  dens  nærmeste 
Omegn  og  gav  disses  private  Hjem  en  Behandling,  som 
ikke  stod  meget  tilbage  for  den  Behandling,  de  havde  givet 
Mødesalen.  Medens  de  slog  Vinduer  og  Døre  ind  og  øde- 
lagde Møbler  og  andre-  Ejendele,  forulempede  de  Beboerne 
paa  en  næsten  hver  tænkelig  Maade,  idet  de  hverken  spa- 
rede Køn  eller  Alder. 

(Fortsættes) 

Mormons   Bog 

af  Ældste   Matthias   F.   Cowley.  

Mormons  Bog  er  Skriften,  der  blev  skrevet  af  Guds  Pro- 
feter, som  sammen  med  deres  Folk  engang  levede  paa  del 
vestlige  Fastland.  De  var  i  Besiddelse  af  det  amerikanske 
Fastland  fra  ea.  2200  Aar  før  Kristus  til  400  Aar  efter. 
Bogen  giver  en  Beretning  om  en  Koloni,  der  kom  fra  Ba- 
belstaarnet  og  om  to  andre  Kolonier,  der  kom  fra  Jerusa- 
,lem.  Hvert  af  disse  Folk  naaede  en  høj  Civilisation.  De 
byggede  mange  Byer,  Taarne,  Templer  og  Veje. 

Gennem  indbyrdes  Kampe  blev  Efterkommerne  af  Ko- 
lonisterne fra  Babelstaarnet  fuldstændigt  udryddede.  De 
kaldtes  Jarediter  efter  Jared,  deres  første  Begent.  De  hav- 
de inspirerede  Profeter,  som  lærte  dem  Kristi  Evangelium 
og  forudsagde  hans  Forsoning  og  Komme  for  at  regere  paa 
Jorden  som  Herskeren  over  alle  Nationer.  Mormons  Bog 
giver  en  kort  Beretning  om  deres  Opblomstring,  Fremgang 
og  Fald  paa  Grund  af  deres  Ugudelighed  og  Frafald  fra 
Sandheden. 

Kolonisterne  fra  Jerusalem  blev  delt  i  to  Nationer.  Den 
ene  kendtes  under  Navnet  Nephiterne  efter  deres  Profet 
Nephi  og  den  anden  som  Lamaniterne  efter  deres  Leder 
Laman.  Lidt  efter  lidt  udryddedes  den  >nephitiske  Nation 
fuldstændigt  som  Følge  af  stadig  Krigsførsel.  De  ameri- 
kanske Indianere  er  Efterkommere  af  Lamaniterne.  Mor- 
mons Bog  beretler  om  deres  Historie,  deres  Lærdomme  og 
deres  Profetier. 

Mormons  Bog  er  den  Bog,  der  henvises  til  i  den  58.  Sal- 
me og  Esajas'  29.  Kapitel,  for  de  Plader,  hvorfra  den  blev 
oversat  blev  taget  fra  Jordens  Støv.  Det  er  Beretningen 
om  Efraims  Stav  som  Bibelen  er  Beretningen  om  Juda 
Stav  som  omtalt  i  det  37.  Kapitel  af  Ezekiel.  Nephiterne 
og  Lamaniterne  var  bogstavelige  Efterkommere  af  Jakob 
gennem  hans  Søn  Josef,  og  det  er  de  andre  Faar  af  Folden, 
som  Jesus  talte  om.   (Johannes  10  :  16). 

Opdagelserne  i  Nord-,  Syd-  og  Centralamerika  af  Arkæo- 
logerne beviser  Udtalelserne  i  Mormons  Bog.  Tre  Vidner 
bærer  højtideligt  Vidnesbyrd,  at  de  saa  Pladerne  og  rørte 
ved  dem,  saa  Englen,  som  overgav  Joseph  Smith  Pladerne 
og  hørte  Guds  Stemme  bevidne  for  dem,  at  Bogen  var  sand 
og  var  blevet  oversat  ved  Guds  Gave  og  Kraft. 

Dette  Løfte  er  givet  hele  Menneskeheden:  »Dersom  I 
bede  af  et  oprigtigt  Hjerte  og  med  fast  Forsæt  samt  med 
Tro  paa  Kristus,  vil  haft  aabenbare   Sandheden  deraf  for 

eder  formedelst  den  Helligaands  Kraft.«   (Moroni  10:  4). 

Tusinder  af  ærlige  Mennesker  har  prøvet  dette  Løfte  og 
bevidner  højtideligt,  at  Mormons  Bog  er  sand  og  er  af 
guddommelig  Oprindelse. 


-  Josehp  Smith  - 

Et  virkelig  stort  Menneske. 

af  Ældste  Thornton  Y.   Booth.  - 

For  næsten  115  Aar  siden  var  der  en  ubekendt,  uuddan- 
net Bondedreng,  der  havde  vundet  en  Smule  af  Offentlig- 
hedens Interessegennem  sin  Paastand  om,  at  han  havde  haft 
et  guddommeligt  Syn.  Han  var  endog  dristig  nok  til  at 
profetere,  at  hans  Navn.  skulde  blive  kendt  paa  godt  og 
ondt  i  hele  Verden.  Som  Opfyldelse  af  denne  Profeti  er 
lian  nu  baade  berygtet  og  berømt  i  enhver  kristen  Nation 
i  Verden  og  paa  mange  af  Øerne  i  Havet. 

De,  der  stempler  ham  som  berygtet,  gør  det  alle  uden 
Undtagelse,  fordi  de  har  hørt  bagtalende  Bemærkninger 
angaaende  hans  personlige  Karakter.  Det  er  sædvanligvis 
ikke  deres  egen  Skyld,  at  de  tror  saaledes,  det  er  den  ene- 
ste Stilling,  Verden  har  givet  dem;  de  har  ikke  haft  An- 
ledning til  at  høre  noget  andet. 

De,  som  tror  paa  og  lægger  stor  Vægt  paa  at  prædike 
oi:i  hans  Storhed,  gør  dette,  fordi  han  har  efterladt  dem  en 
uvurderlig  Arv  i  sine  Skrivelser,  Lærdomme,  Lederskab  og 
Eksempel.  De  udpeger  for  Bagtalerne:  »Eet  godt  Træ  kan 
ikke   frembringe   daarlig   Frugt,   ej   heller  kan   et   daarligt 

Træ  frembringe  god  Frugt  derfor  paa  deres  Frugter 

skulle  I  kende  dem.«   (Matthæus  7:  18 — 20). 

Det  er  interessant  at  lægge  Mærke  til,  at  langt  over  Ma- 
joriteten af  de  Angreb,  der  gøres  paa  Joseph  Smith,  om- 
handler hans  formodede  daarlige  Karakter.  Det  er  en  Sjæl- 
denhed, at  der  findes  en  Udgave,  der  behandler  hans  Prin- 
cipper, som  han  skrev  dem,  skønt  hans  Lærdomme  mange 
Gange  er  blevet  forandret,  saa  de  passede  til  den  Karakter, 
der  var  blevet  ham  tildelt.  Det  er  ogsaa  interessant  at 
lægge  Mærke  til  de  store  Mænds  Meninger  fra  hans  Tids- 
alder, Mænd,  som  var  interesserede  i  ham,  og  som  om- 
hyggeligt studerede  ham  og  hans  Arbejde. 

Josiah  Quincy,  Borgmester  i  Boston,  Massachusetts, 
skrev  om  Profeten:  »Med  det  jævneste  af  alle  Navne,  hav- 
de han  gjort  sig  selv  i  en  Alder  af  39  til  en  Kraft  her  paa 

Jorden.  Af  den  store  Familie  Smith  havde  ingen  vundet 
saa  mange  menneskelige  Hjerter  og  formet  saa  mange 
Menneskers  Liv,  som  denne  Joseph.«  »New  York  Times« 
skrev  den  14.  September  1843:  »Han  er  en  af  de  store 
Mænd  fra  denne  Tidsalder,  og  i  Fremtidens  Historie  vil 
han  staa,  som  en  af  dem,  der  paa  en  eller  anden  Maade 
har  sat  sit  Præg  stærkt  paa  Samfundet.« 

Retfærdiggør  hans  Opnaaelser,  at  han  bliver  kaldt  stor? 
Betragt,  hvad  han  bragte  til  Verden. 

Maaske  er  hans  største  Arbejde  Mormons  Bog,  der  dog 
kun  bærer  hans  Navn  som  Oversætter,  ikke  som  Forfatter 
deraf.  I  Korthed,  det  er  en  Historie  om  ældgamle  Folke- 
slag ,der  levede  paa  det  amerikanske  Fastland  fra  Babels- 
taarnets  Tid  til  400  Aar  efter  Kristus.  Dets  Skribenter 
fremsætter  en  dyb  og  levende  Livsfilosofi,  som  ikke  kan 
ignoreres,  naar  den  først  er  forstaaet.  I  Modsætning  til 
den  almindelige  Tro  er  Bogen  ikke  en  Erstatning  for  Bi- 
belen, men  den  bærer  et  Vidnesbyrd  om  de  Sandheder,  der 
findes  i  Bibelen,  og  den  bruges  som  Støtte  og  Bekrætfelse 
af  Bibelen. 

Havde  det  været  muligt  for  Joseph  Smith  at  frembringe 
Mormons  Bog  som  sit  eget  Arbejde  uden  guddommelig 
Hjælp,  vilde  han  være  blevet  hyldet  som  et  litterært  Geni, 
men  fordi  han  gav  Herren  Æren  for  sine  Evner,  blev  han 
forfulgt  og  spottet. 

Pagtens  Bog  er  en  Samling  af  de  Aabenbaringer,  som 
Profeten  modtog.  Igen,  kunde  han  have  givet  Verden  dem 
som  sine  egne  Ideer,  vilde  han  være  blevet  antaget  som 
en  dybttænkende  Filosof,  selv  om  hans  Synspunkter  paa 
daværende  Tidspunkt  var  revolutionære.  Men  fordi  han 
gav  Skaberen  Æren,  kaldte  de,  der  ikke  kunde  tro,  at  Gud 
taler  til  sine  Børn,  ham  for  en  fantasirig  Mand.  Blandt 
andre  Ting  indeholder  Bogen  en  Lærdom,  hvis  Strenghed 
har  ledt  Mormonfolket  ind  i  en  Sundhedstilstand,  hvis 
Lige  ikke  findes,  og  som  giver  dem  en  ca.  10  Aars  længere 
Levetid,  og  som  næsten  befrier  dem  for  de  almindelige 
menneskelige  Sygdomme.  Lærdomme,  som  Kendskab  til 
Frelse  og  til  Guds  Love,  bliver  fuldstændigt  forklaret  i 
Bogen.  Den  indeholder  ogsaa  mange  Profetier,  af  hvilke 
nogle  er  opfyldt  og  andre  vil  blive  opfyldt. 

Hans  Lærdomme,  som  sammen  med  de  ovennævnte  Bø- 
ger har  bestaaet  Tidens  Prøve,  indbefatter  den  Tanke,  at 
Gud  er  en  Kærlighedens  Gud,  og  ikke  en  Gud,  der  hader 
og  tager  Hævn  over  dem,  der  ikke  kender  ham,  saaledes 
som  mange  Prædikanter  lærte  paa  daværende  Tidspunkt. 
Han  lærte  ogsaa,  at  paa  Menneskene  selv  hviler  Ansvaret 
for  deres  egen  Frelse.  Gennem  Kristi  Forsoning  var  Vejen 

blevet  aabnet.  Han  har  taget  Verdens  Synd  bort  og  givet 
<>s  Love  at  efterleve  og  lært  os,  hvad  der  er  nødvendigt 
ior  at  opnaa  Frelse.  Mennesket  bestemmer  selv,  om  han 
vil  vandre  paa  den  Sti,  der  er  lagt  foran  ham. 

Han  gav  selv  et  Eksempel  uden  Lige  til  sine  Efterfølgere. 
Drevet  fra  Stat  til  Stat,  forfulgt,  spottet  og  bagtalt  vidnede 
an  stadig  om  Sandheden  af  sine  Lærdomme.  Han  var 
'.  ele  Tiden  rede  til  at  opmuntre,  dirigere  og  inspirere. 

Han  blev  arresteret  adskillige  Gange  og  anklaget  hver 
-neste  Gang  undtagen  den  sidste,  da  han  efter  at  have 
afslaaet  at  flygte  sagde:  »Jeg  gaar,  som  et  Lam  til  Slagter- 
ænken,« og  han  blev  myrdet  i  Fængslet  af  en  rasende 
Pøbel. 

Og  hvorfor?  Fordi  han  sagde:  »Jeg  har  set  et  Syn,  jeg 
ved  det,  og  jeg  ved,  at  Gud  ved  det,  og  jeg  kunde  ikke 
nægte  det.«  Han  beseglede  dette  Vidnesbyrd  med  sit  Blod. 

Kan  det  da  undre  Dem,  at  hans  Tusinder  af  Tilhængere 
i  30  Nationer  i  Dag  med  Stolthed  peger  tilbage  til  ham 
som  et  virkeligt  stort  Menneske? 


Hvorfor  jeg  annammede  Mormonismen 

af   Marie    Smith.  - 


Jeg  har  været  til  Møde  i  mange  forskellige  Kirker,  siden 
jeg  var  16  Aar,  men  jeg  kunde  aldrig  slaa  mig  til  Ro  et 
bestemt  Sted.  Der  var  flere  smukke  Træk  i  mange  af  deres 
Lærdomme,  men  jeg  følte  altid,  at  der  manglede  noget. 

For  lidt  over  et  Aar  siden  blev  min  Datter  præsenteret 
for  en  ung  Mand,  som  blev  hendes  Ven.  Jeg  ønskede  uvil- 
kaarligt  at  vide  mere  om  ham,  og  da  jeg  fandt  ud  af,  at 
han  tilhørte  Mormonkirken,  blev  jeg  overrasket,  da  jeg  al- 
drig havde  hørt  om  den  Religion  før.  Jeg  opdagede  ogsaa, 
at  han  ikke  røg  eller  drak  Kaffe,  og  dette  førte  mig  til  at 
spørge  ham  om  den  Religion,  han  satte  saa  stor  Pris  paa. 

Han  bad  denne  Datter  og  min  anden  Datter  om  at  over- 
være et  Møde  med  ham,  hvad  de  gjorde.  De  syntes  saa  godt 
om  det,  at  de  blev  ved  med  at  komme  og  bad  til  sidst  mig 
om  ogsaa  at  gaa  med.  De  plejede  altid  at  sige:  »Mor,  der 
er  noget  særligt  ved  disse  Møder,  de  er  saa  hjemlige.«  Jeg 
bestemte  mig  til  at  gaa  med  og  blev  glad  for  den  varme 
Velkomst,  jeg  fik.  Som  Mødet  skred  frem  følte  jeg  ogsaa, 
at  der  var  »noget  særligt«.  En  herlig  Aand  gjorde  sig  gæl- 
dende, og  føler  endnu  den  Aand,  naar  jeg  overværer  en 
Gudstjeneste. 

Et  af  Kirkens  Medlemmer  inviterede  mig  hjem,  naar 
som  helst  jeg  havde  Lyst  til  at  komme.  Da  Grensforstande- 
ren  spurgte  mig,  om  jeg  vilde  bryde  mig  om  at  høre  lid"': 
mere  om  de  Sidste  Dages  Helliges  Lærdomme,  stillede  hun 
venligst  sit  Hjem  til  Raadighed  til  Afholdelse  af  nogle 
Husmøder.  Forstanderen  bragte  Missionærerne  med  sig, 
og  de  forklarede  Evangeliet  paa  saadan  en  klar  og  ligefrei  i 
Maade,  at  jeg  aldrig  fandt  noget  for  vanskeligt  at  forstar. 

Den  Del  af  Læren,  som  gjorde  stærkest  Indtryk  paa  mig. 
var  Beskrivelsen  af  Livet  paa  den  anden  Side.  Jeg  havde 
aldrig  nogensinde  hørt  det  forklaret  saa  tilfredsstillende 
før.  Jeg  havde  heller  aldrig  hørt  om  Daab  og  Frelse  for  de 
døde. 

Jeg  bad  imidlertid  oprigtigt,  før  jeg  gjorde  Alvor  af  al 
blive  døbt.  Jeg  ønskede  at  være  sikker  paa,  at  jeg  gjorde 
det  rette.  Jeg  modtog  denne  Forsikring,  og  jeg  føler  stadig, 
at  jeg  gjorde  det  rette,  da  jeg  blev  Medlem  af  Kirken.  Jer 
ved,  at  det  er  Jesu  Kristi  sande  Kirke. 

Jeg  har  mange  Grunde  til  at  føle  saadan.  Jeg  kan  ikko 
sige,  at  Livet  er  gaaet  sporløst  hen  over  mig,  siden  jer 
sluttede  mig  til  Kirken,  ja,  jeg  har  haft  mange  Vanskelig- 
heder at  overvinde,  men  jeg  har  kort  at  smile,  og  med  min 
himmelske  Faders  Hjælp  kommer  jeg  gennem  alt.  Jeg  er 
Hundrede  Procent  lykkeligere,  siden  jeg  sluttede  mig  til 
Kirken.  Jeg  har  faaet  den  Vane  at  bede  over  smaa  Ting 
Ting,  som  jeg  altid  før  havde  anset  for  ubetydelige.  Ja,  jeg 
søger  ved  Bøn  Hjælp  fra  min  Fader  i  Himmelen  Morgen 
og  Aften.  Jeg  tror,  at  det  er  derfor  jeg  har  det  saa  godt. 

Gennem   Visdomsordet   er   mine   Døtre   og  jeg  blevet   ra 
skere,  og  jeg  paaskønner  det,  som  giver  os  et  sundt  Lege- 
me og  en  sund  Sjæl,  som  er  saa  nødvendigt  for  at  fordøje 
Evangeliets  Ord. 

Men  det  jeg  næsten  paaskønner  mest  er  Den  kvindelige 
Hjælpeforening,  som  er  en  saa  vidunderlig  Del  af  Kirken 
Der  er  altid  en  god  Aand  i  Møderne,  og  stærke  Venskabs- 
baand  kan  altid  føles  der,  fordi  der  hersker  Kærlighed  o[, 
god  Forstaaelse  mellem  Medlemmerne.  Jeg  føler,  at  der 
ikke  findes  en  anden  Organisation,  som  er  mere  værdifuld 
end  denne.  Denne  Organisation  giver  Kvinderne  en  glim- 
rende Anledning  til  aktivt  at  beskæftige  sig  med  Religion. 

Det  er  min  Sorg,  at  jeg  ikke  hørte  om  Kirken  for  Aar 
tilbage.  Jeg  føler,  at  jeg  er  gaaet  Glip  af  saa  meget,  som 
vilde  have  været  af  Værdi  for  os.  Jeg  plejede  at  tænke,  at 
det  var  et  Tilfælde,  som  førte  den  unge  Mormon  til  vorL 
Hjem,  men  nu  ved  jeg,  at  det  var  Herrens  Vilje,  og  jer 
takker  ham  af  mit  ganske  Hjerte  derfor. 

Nødvendigheden  af  et  forandret  Hjerte 

af  A.   Wooton. 


Det  synes  forfærdelig  vanskeligt  for  mange  at  modtage 
Evangeliet  i  disse  Dage,  samt  for  dem,  som  vil  modtage 
det  at  overvinde  de  gamle  Traditioner,  deres  Forfædre 
blev  oplært  i.  For  bedst  at  kunne  forstaa  Evangeliet  i  dets 
Renhed  er  det  nødvendigt  at  kaste  alle  tidligere  Idéer  om 
Religion  overbord  og  begynde  forfra  igen  som  smaa  Børn. 
Vi  har  Frelserens  egne  Ord,  som  siger:  »Uden  I  modtager 
Himmerigs  Rige  som  et  lille  Barn,  kan  I  ikke  komme  der- 
ind.« 

Tilstanden  i  Dag  er  meget  lig  den,  som  eksisterede  i 
Kristi  Dage.  Dengang  var  Folket  saa  gennemsyret  af  fal- 
ske Idéer,  at  det  tog  overmenneskelig  Kraft  at  fravriste 
dem  disse  Idéer,  som  de  havde  tilbedt  i  Hundreder  af  Aar. 
Intet  Under,  at  Frelseren  sagde:  »Uden  at  et  Menneske  bli- 
ver født  paany  kan  han  ikke  se  Guds  Rige.« 

Paulus  fandt  det  nødvendigt  til  alle  Tider  at  minde  de 
Hellige  om  den  store  Forandring  af  Hjerte  og  Retning  i 
Livet,  som  blev  ventet  af  dem.  Han  sagde:  »Vi  skulde 
vandre  i  et  nyt  Levned.«  Ved  en  anden  Lejlighed  sagde 
han:  »Lyv  ikke  for  hverandre.  Se  til,  at  I  har  aflagt  det 
gamle  Menneske  og  iført  eder  et  nyt,  som  er  fornyet  i 
Kundskab  efter  hans  Billede,  som  skabte  det.« 

Til  Efeserne  skriver  han:  »I  skulde  aflægge  det  gamle 
Menneske  —  som  fordærves  ved  bedragelige  Lyster  og 
blive  fornyet  i  eders  Sinds  Aand,  og  iføre  eder  det  nye 
Menneske,  som  er  skabt  efter  Gud  i  Sandhed,  Retfærdig- 
hed og  Hellighed.« 

At  aflægge  det  gamle  Menneske  med  alle  dets  forskrue- 
de og  fejlagtige  Idéer  er  nødvendigt,  saa  at  de  igen  kan 
blive  som  smaa  Børn  og  være  antagelige  for  Guds  Rige. 
Der  findes  ikke  nogen  anden  Vej,  hvorved  Menneskets 
Sind  kan  renses,  saa  at  de  kan  blive  lært  som  smaa  Børn 
igen  de  rene  frelsende  Principper,  som  Jesus  lærte  i  for- 
dums Tid  og  som  nu  igen  er  aabenbaret  for  os  i  denne 
sidste  Tid.  Om  I  alle  vil  berede  eder  paa  denne  Mande,  vil 
den  Helligaand  være  eders  stadige  Ledsager  og  føre  ind  i 
al  Sandhed,  saa  at  eders  Sind  ikke  skal  være  øde  og  et 
ufrugtbart  Sted  for  Kundskaben  om  Jesus  Kristus  og  de 
Ting,  som  henhører  til  eders  evige  Velfærd. 

Paa  Besøg  fra  Amerika. 


Søster  Kristine  Tronier  og  hendes  Datter  Gerda  Tronier 
Jensen,  begge  Salt  Lake  City,  Utah,  har  været  hjemme  i 
Danmark  siden  25.  Maj  for  at  besøge  Slægt  og  Venner. 

Familien  Tronier  boede  tidligere  i  København,  men  emi- 
grerede i  1925  til  Amerika,  hvor  de  bosatte  sig  i  Salt  Lakc 
City.  Fra  den  Tid  vil  de  være  bekendte  af  Søskende  i  Kø- 
benhavn, hvor  de  tog  aktivt  Del  i  Kirkens  Arbejde.  —  En 
af  Sønnerne,  Ellis  Tronier  udførte  en  Mission  i  Danmark, 
hovedsageligt  i  Esbjerg,  hvor  han  udførte  et  stort  Arbejde 
for  Herrens  Sag. 

Vi  takker  for  Besøget  og  beder  Herren  velsigne  dem  over 
Land  og  Hav,  saa  de  i  god  Behold  maa  naa  deres  kære 
hjemme  i  Bjergenes  Dale.  —  Vi  beder  dem  ligeledes  bringe 
en  Hilsen  til  Søskende  og  Venner  der. 


Fra  Misionsmarken. 


AARHUS:  Søndag  den  3.  Juli  1938  døbtes  Svend  Aage  Jensen 
og  Hustru  Elizabeth  S.  Jensen  af  Ældste  Edwin  Jensen.  Vi 
byder  dem  velkommen  i   Kirken. 


AARHUS:  Fredag  den  15.  Juli  havde  Den  kvindelige  Hjælpe- 
forening arrangeret  en  Afskedsfest  for  fhv.  Grenforstander  Gor- 
don P.  Andersen.  Der  blev  afholdt  et  udmærket  Program,  be- 
staaende  af  Sang,  Tale,  Musik  og  anden  Underholdning.  --  Det 
var  en  Afskedsfest,  der  viste,  hvor  afholdt  Broder  Andersen 
var  her  i  Aarhus.  Han  efterlader  sig  mange  Venner. 

KØBENHAVN:  Københavns  Gren  havde  Tirsdag  Aften  den  30. 
August  1938  Besøg  af  Ældste  Sylvester  Q  Cannon,  som  siden 
1925  har  været  Kirkens  præsiderende  Biskop.  Ved  sidst  af- 
holdte Konference  blev  han  ordineret  til  Apostel.  —  Broder 
Cannon  og  hans  Hustru  talte  begge  inspirerende  til  Forsam- 
lingen, som  med  spændt  Opmærksomhed  lyttede  til  Talerne:; 
Vidnesbyrd. 

AARHUS.  Sangkorets  Præsident,  Broder  Peter  Olsen,  har  tilret- 
telagt en  Række  Koncerter  forskellige  Steder,  og  et  Par  af  dem 
er  allerede  blevet  afholdt. 

Tirsdag  den  9.  August  sang  Koret  i  Klostergaarden  og  gav  ialt 
9  Numre,  som  alle  fik  en  særdeles  smuk  Udførelse.  Klostrets 
Inspektør  udtrykte  Ønsket  om  ved  anden  Lejlighed  at  høre 
Koret  synge  og  takkede  paa  Beboernes  Vegne. 

Tirsdag  den  16.  August  sang  Koret  i  Stefanshjemmet.  Ogsaa 
her  høstede  Koret  Glæde  ved  sin  Assistance.  —  Dette  Korar- 
bejde er  en  Propaganda,  der  er  al  Paaskønnelse  værd. 


SYy  PKissionssekretær. 


Ældste  Philo  Henriksen  er  blevet  hæderligt  afløst  fra  sin 
Stilling  som  Missionssekretær.  I  hans  Sted  er  Ældste  Joe  D. 
Mortensen   blevet  indsat. 


Kirkelige  Nyheder  fra  hele  Verden. 


DEN  FØRSTE  Gren  af  Kirken, 
der  nogensinde  er  blevet  op- 
rettet i  Alaska,  blev  fornylig 
organiseret  af  Præsident  Pre- 
ston Nibley  af  Nordveststater- 
nes Mission.  Paa  den  samme 
Tur,  som  førte  ham  til  Kir- 
kensMedlemmer  over  hele 
Alaska,  organiserede  Præsi- 
dent Nibley  den  første  kvin- 
delige Hjælpeforening  i  Ala- 
ska og  overværede  Fru  Ale- 
thia  Tolmans  Daab,  som  vist- 
nok er  den  første  Daabshand- 
ling,  der  er  udført  af  Kirken 
i  Alaska. 

ÆLDSTE  KENNETH  R.  STE- 
VENS er  fornylig  blevet  be- 
skikket til  Præsident  over 
Missionen  paa  Tahiti  som 
Præsident  Thomas  Woodburys 
Efterfølger,  der  blev  afløst 
paa  Grund  af  Sygdom.  Præsi- 
dent Stevens  er  Professor  i 
Rakteriologi     ved     Utah     State 


Agrieultural  College.  Han  har 
tidligere  udført  en  treaarig 
Mission  paa  Tahiti. 


AARET  1937  var  et  Rekord- 
aar  for  Kirkens  Ryggepro- 
gram.  Der  blev  opført  241  nye 
Rygninger  og  407  blev  om- 
bygget eller  oppudset.  Det 
hele  kostede  12  Millioner  Kro- 
ner, hvoraf  60  %  blev  betalt 
af   Kirkens   Ryggefond. 


NYT  MONUMENT:  Nordman- 
den Thorleif  Knapphus,  Salt 
Lake  City,  har  af  Kirkens 
første  Præsidentskab  faaet 
overdraget  Arbejdet  med  at 
udføre  »Haandvogns-Kompag- 
niet«,  et  Skulpturarbejde,  som 
skal  placeres  paa  Tempelplad- 
sen. Sokkelen  skal  være  6X10 
Fod  og  1*  Fod  høj,  hvorpaa 
selve  Monumentet  vil  rejse  sig. 


